als_Latn dik_Latn sag_Latn
“Ëndrra e Tanit që mbylli gojë e sy para tmerreve të shqiptarëve” – gazetari kritikon emisionin “Fiks Fare”
Mbrëmjen e djeshme kryeministri Edi Rama ka qenë i ftuar në emisionin investigativ “Fiks Fare” në Top Channel me moderatorët Devis Muka dhe Dorian Ramaliu, ku ka shkëmbyer batuta për aktualitetin politik.
Lidhur me këtë ftesë dhe atë që ndodhi përgjatë emisionit, gazetari dhe moderatori i “News 24”, Bledian Koka, ka publikuar një status me kritika të forta ndaj emisionit.
I njohur për qëndrimet e tij të djathta, Koka përmend në këtë status të varfrit, fushat e hashashit, shqiptarët e ikur në azil apo ata që vranë veten nga faturat e dritave të papaguara.
STATUSI I PLOTË
Fiks…
Një emision që mes 8 të vetëvrarëve për faturat e dritave mbrojti autorin e masakrës; një emision që përballë të varfërve i doli në krah kryeoligarkut që i masakroi; një emision që përballë fushave me hashash i doli në krahë kryekultivuesit; një emision që përballë 300 mijë shqiptarëve që ikën nga sytë këmbët në azil i thuri lavde ish-kryeazilantit që u bë kryezaptues; një emision që përballë Ardit Gjoklakjt mbylli gojën përballë kioskave që i dhuroi kryekioskaxhiu me dorën kones së vet, sot nuk mund të kishte tjetër njeri në studio përveç Edi Ramës. “Fiks Fare” është ëndrra e Tanit që sot mbyll gojë e sy para tmerreve të shqiptarëve që i shkakton ai që për turpin e një emisioni investigativ është i ftuar aty sonte.
P.s. Guxoni dhe më thoni që dikur ka qenë i ftuar edhe Sali Berisha kryeministër aty, jam i sigurt që ndonjë dritëshkurtër do të tentojë ta bëjë këtë…
als_Latn als_Latn als_Latn als_Latn als_Latn hat_Latn als_Latn als_Latn